CELEX: 32011R1200
Language: sl
Date: 2011-11-18 00:00:00
Title: Izvedbena uredba Komisije (EU) št. 1200/2011 z dne 18. novembra 2011 o uvrstitvi določenega blaga v kombinirano nomenklaturo

23.11.2011   
            
            
               SL
            
            
               Uradni list Evropske unije
            
            
               L 305/6
            
         IZVEDBENA UREDBA KOMISIJE (EU) št. 1200/2011
   z dne 18. novembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 18. novembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Ročna mehanska naprava za vnos tekočin v posodo za titrimetrične analize (t.i. „digitalni titrator“).
                  Napravo sestavljajo nastavljiv mehanski priključek s prostorom za kartušo, podajalni gumb, mehanski števec, gumb za nastavitev števca na nič in držalo.
                  Titrator je natančna naprava za vnos tekočin, ki z vsakim pritiskom na gumb odda kapljico titranta v tekočino, ki se analizira (analit). Kapljica vsebuje določeni volumen titranta. Število kapljic, ki jih odda titrator, je prikazano na števcu.
                  Analitični rezultat je določen z reakcijo analita na količino dodanega titranta. Količina titranta se določi tako, da se število kapljic pomnoži z določenim volumnom uporabljenega titranta.
               
               
                  8479 89 97
               
               
                  Uvrstitev je določena s splošnima praviloma 1 in 6 za razlago kombinirane nomenklature ter besedilom oznak KN 8479, 8479 89 in 8479 89 97.
                  Glede na to, da naprava kapljic ne oddaja nepretrgoma, se uvrstitev pod tarifno številko 8413 kot črpalka izključi.
                  Naprava ne opravlja kemične analize titranta ali analita. Zato se uvrstitev pod tarifno številko 9027 kot instrument za kemične analize izključi.
                  Čeprav se naprava uporablja v postopku kemične analize, se ne more šteti kot del ali pripomoček takega instrumenta zaradi opombe 2(a) k poglavju 90.
                  Naprava se ne uporablja za merjenje količine tekočine, ki preteče skozi cevko, v prostorninskih enotah. Zato se uvrstitev pod tarifno številko 9028 izključi.
                  Naprava šteje število kapljic, vendar ne meri oddane količine. Zato se uvrstitev pod tarifno številko 9031 izključi.
                  Glede na to, da naprava meri skupno število enot (kapljic), poleg tega pa je njen prvotni namen oddajanje določenega volumna tekočine, deluje kot bireta z mehanskim števcem.
                  Zato se uvrsti pod oznako KN 8479 89 97 kot druge mehanske naprave s posebnimi funkcijami, ki niso navedene ali zajete drugje v poglavju 84.